Hedemarkens amtstidende

Hedemarkens amtstidende er en avis utgitt i Kongsvinger fra 1846 til 1959. Det var amtets første avis. Fredrik August Hess ga ut Hedemarkens Amtstidende, den aller første avisen i Hedmark. Han ankom Kongsvinger i 1846, og ga ut sin første avis i september samme år. 

Ved oppstart hadde Hess 20 abonnenter, et tall som økte til 100 abonnenter innen året var omme. I flere år ble avisen trykket i boktrykker Hess' gamle bygård.

Jurist, embetsmann og politiker Jacob Stang var redaktør på 1800-tallet. Offiser og politiker Albert Marius Jacobsen var redaktør 1868–1875. Odd Erling Melsom var redaksjonssekretær i avisen 1923–1930 og redaktør 1931.

Eksterne lenker
 Om Hedemarkens Amtstidende på wiki.Kongsvinger

Kategori:Nedlagte aviser i Hedmark
Kategori:Kongsvingers historie
Kategori:Aviser etablert i 1846
Kategori:Aviser nedlagt i 1959
Kategori:1846 i Norge
Kategori:1959 i Norge
Kategori:Kultur i Kongsvinger